Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: 1. számú melléklet a 68/2009. (XII. 21.) IRM rendelethez
Paragraph Index: 825

8. határfelmérési és megjelölési munkákról I. Bevezetés Az Államhatár Felmérésének és Megjelölésének Magyar–Szlovák Közös Bizottságát (a továbbiakban: Közös Határbizottság) a Magyar Népköztársaság és a Csehszlovák Köztársaság között az államhatár rendjének szabályozásáról szóló 1956. évi október hó 13. napján Prágában aláírt Szerzõdés és Zárójegyzõkönyv (a továbbiakban: Szerzõdés), valamint a Szlovák Köztársaságnak – a Cseh és Szlovák Szövetségi Köztársaság szétválása után – a Szerzõdésben való jogutódlása alapján, a Szerzõdõ Felek Kormányai a Szerzõdésbõl adódó feladataik teljesítése céljából hozták létre. A Közös Határbizottság a Bobrovníkban, 2005. október 3–7. között megtartott tizenkilencedik ülésszakán a Szerzõdéssel és a Közös Határbizottság Szabályzatával összhangban döntött a magyar–szlovák államhatáron 2006–2009. években végrehajtandó 8. határfelmérési és megjelölési munkák megkezdésérõl, valamint az egyes évekre vonatkozóan meghatározta a munkák ütemtervét. Ezt követõen megszervezte a terepmunkák végrehajtását, felülvizsgáltaés jóváhagyta az elvégzett munkákat, valamintelkészítette az államhatármegjelölésébenbekövetkezett változásokat tartalmazó okmányokat. A Közös Határbizottság szlovák küldöttségét 1994. február 1. óta Július Beèka okleveles mérnök (a Szlovák Köztársaság Belügyminisztériuma) vezeti. A Közös Határbizottság magyar küldöttségét 2007. december 31-ig dr. Dián József ezredes vezette (Magyar Köztársaság Határõrsége). 2008. január 8-tól a Közös Határbizottság magyar küldöttségét dr. Vas Gizella õrnagy vezeti (Országos Rendõr-fõkapitányság). A Közös Határbizottság kifejezte köszönetét dr. Dián József ezredes úrnak a Közös Határbizottságban tagként és a magyar küldöttség elnökeként – a Közös Határbizottság feladatainak, valamint a két államnak a közös államhatár felmérésére, megjelölésére és dokumentálására vonatkozó szerzõdéses kötelezettségeinek teljesítése során – hosszú éveken keresztül végzett munkájáért. A magyar–szlovák államhatáron a 2006–2009. években végrehajtott 8. határfelmérési és megjelölési munkák és jelen Zárójelentés kidolgozása idején az egyes küldöttségek személyi összetételét az 1. számú melléklet tartalmazza. A Közös Határbizottság a 2005–2009. években az ülésszakokon és közös ellenõrzõ szemléken az alábbi fõbb kérdésekkel foglalkozott, illetve a következõk szerint intézkedett: – a tizenkilencedik ülésszakon (Szlovák Köztársaság, Bobrovník, 2005. október 3–7.) döntött a 8. határfelmérési és megjelölési munkákról és meghatározta azok 2006. évi tervét; – a huszadik ülésszakon (Magyar Köztársaság, Budapest, 2006. január 6–10.) az aktualizált határokmányok felülvizsgálatával és a zárójelentés jóváhagyásával lezárta a 7. határfelmérési és megjelölési munkákat. Kiegészítette a 8. határfelmérési és megjelölési munkák 2006. évi tervét; – a tizenegyedik közös ellenõrzõ szemlén (2006. június 20–21. és július 11.) megszemlélte az I. határszakasz megjelölését, a Baradla–Domica barlangban található egyedi határjelet és egyetértett a barlangban található vasrács eltávolításával. Határozatot fogadott el arról, hogy a II. határszakaszon a Dunán átívelõ hidakon lévõ, az államhatár vonalát jelzõ tájékoztató táblákat át kell helyezni a 7. határfelmérési és megjelölési munkák keretében meghatározott új határvonalra; – a huszonegyedik ülésszakon (Szlovák Köztársaság, Deáki, 2007. február 5–8.) értékelte az I., II., III., V., VI., XI., XVI. és a XVIII. határszakaszon elvégzett munkákat és meghatározta a 2007. évi határmunkák tervét, határozott a Nógrádszakál–Bušince közötti, az Ipoly határfolyón átívelõ vasúti hídon megrongált tájékoztató táblák felújításáról; – a tizenkettedik közös ellenõrzõszemlén (2007. június 11–15.) megszemlélte az államhatárt a Tisza határfolyón, annak érdekében, hogy megvizsgálja a „Felsõ-Tisza-vidék árvízvédelmének fejlesztése – III/A ütem; Gyõröcskei partbiztosítás helyreállítása; Folyószabályozás a magyar–szlovák szakaszon” címû tervdokumentáció alapján a magyar beruházó által megvalósított építési munkáknak az államhatár vonalára gyakorolt hatásait. A Közös Határbizottság megszemlélte az Ipoly határfolyón Ipolytölgyes–Malé Kosihy és Perõcsény–Ipeïský Sokolec települések térségében megépült hallépcsõk magyar beruházó általi építését; – a huszonkettedik ülésszakon (Magyar Köztársaság, Budapest, 2008. január 11–15.) értékelte a IV., VII., VIII., X., XII., XIII., XIV., XV. és a XVI. határszakaszon elvégzett határmunkákat, meghatározta a 2008. évi határmunkák tervét és döntött az új mûködési szabályzat kidolgozásáról; – a tizenharmadik közös ellenõrzõ szemlén (2008. június 16–20.) a két fél vízügyi szakértõivel közösen megszemlélte az államhatárt a Tisza határfolyón, hogy véleményt alkosson a folyó partjainak állapotáról, a kiegyenlített partvonalak meghatározásának lehetõségérõl és megállapítsa azok felmérésének feltételeit; – a huszonharmadik ülésszakon (Szlovák Köztársaság, Radava, 2009. április 20–24.) értékelte a II., IX., XVII., XVIII., XIX. és XX. határszakaszon elvégzett határmunkákat, hitelesítette „A Magyar Köztársaság és a Szlovák Köztársaság közöttihatárvonalrészletesleírásánakkiegészítõjeaIII., V., VI., VIII., IX., XIII., XVII., XIX. ésXX. határszakaszról– 2009” címû határokmányt (a továbbiakban: Kiegészítõ határleírás 2009). Továbbá felülvizsgálta és jóváhagyta a változások átvezetését a hatályos határokmányokban, és a koordinátajegyzék kiegészítõ lapjait. Meghatározta a hajózható határfolyókon elvégzett kotrási munkáknak az államhatár vonalára gyakorolt hatásai szempontjából történõ nyilvántartása során követendõ eljárást és kidolgozta e Zárójelentést. A Közös Határbizottság ülésszakairól és közös ellenõrzõ szemléirõl magyar és szlovák nyelven jegyzõkönyvek készültek. II. A határmunkák szervezése A Közös Határbizottság a határmunkák elvégzésére két közös mérõcsoportot hozott létre. Az 1. számú közös mérõcsoport szlovák földmérõ vezetõbõl, segédszemélyzetbõl és magyar földmérõ vezetõbõl, míg a 2. számú közös mérõcsoport magyar földmérõ vezetõbõl, segédszemélyzetbõl és szlovák földmérõ vezetõbõl állt. A közös mérõcsoportok munkáját a Közös Határbizottság tanácsadó-szakértõ testületeként a közös mûszaki szakértõi csoport munkatalálkozókon ellenõrizte és véleményezte. A közös mérõcsoportok a 2006–2009. években végezték el a terepi munkákat, munkájuk eredményeinek feldolgozása 2009 elsõ negyedévében fejezõdött be. A közös mérõcsoportok az alábbi munkákat végezték el: a 2006. évben: – az 1. számú közös mérõcsoport a III. és az V. határszakaszon (az Ipoly határfolyó jobb partján), a VI. határszakaszon és a XVI. határszakaszon (a Hernád határfolyó jobb partján), valamint a XVIII. határszakaszon végezte el a határmunkákat. A II. határszakaszon (Duna határfolyó) a Vámosszabadi–Medveïov közúti, a Komárom–Komárno vasúti és az Esztergom–Štúrovo közúti határhídon megjelölte a határvonal hatályos helyzetét, – a 2. számú közös mérõcsoport az I. határszakaszon és a II. határszakaszon (a Duna határfolyó jobb partján), a III. és a V. határszakaszon (az Ipoly határfolyó bal partján) és a XI. határszakaszon végezte el a határmunkákat; a 2007. évben: – az 1. számú közös mérõcsoport a IV., VII., VIII. és X. határszakaszon végezte el a határmunkákat, megjelölte az új határvonalat a II. határszakaszon (Duna határfolyó) a Komárom–Komárno közúti határhídon, valamint a III. határszakaszon a Szob–Chl’aba és az V. határszakaszon a Nógrádszakál–Bušince vasúti határhidakon (Ipoly határfolyó), – a 2. számú közös mérõcsoport a XII., XIII., XIV. és a XV. határszakaszon, valamint a XVI. határszakaszon (Hernád határfolyó bal partján) végezte el a határmunkákat; a 2008. évben: – az 1. számú közös mérõcsoport a II. határszakaszon (Duna határfolyó bal partján), a IX., XIX. határszakaszon és a XX. határszakaszon (Tisza határfolyó jobb partján) végezte el a határmunkákat, – a 2. számú közös mérõcsoport a XVII., XVIII. és a XIX. határszakaszon, valamint a XX. határszakaszon (Tisza határfolyó bal partján) végezte el a határmunkákat; a 2009. évben: – a 2. számú közös mérõcsoport az Ipolytölgyes–Malé Kosihy települések mellett épült duzzasztómû térségében az államhatár ideiglenes megjelölésének elõkészítése érdekében kitûzte a határvonal szárazulatra esõ jelöletlen határpontjait. A Közös Határbizottság megállapodása alapján – figyelembe véve az azonos teherviselés és a gazdasági hatékonyság elvét – a közös határutak, határárkok, valamint a kisebb határvizek mentén mindkét államterületen az egyik közös mérõcsoport végezte el a határmunkákat. Az alább felsorolt nagyobb határvizek mentén a közös mérõcsoportok saját államterületükön végezték el a felújítási munkákat: – Duna (II. határszakasz), – Ipoly (III. és V. határszakasz), – Hernád (XVI. határszakasz), – Ronyva (XVIII.–XIX.1, XIX.3–XIX.8, XIX.14/1–XIX.14/6 számú határjelek között), – Bodrog (XIX.14/6–XIX.18 számú határjelek között), – Felsõberecki-csatorna–Nagy-Karcsa–Kis-Karcsa (XIX.22–XIX.69 számú határjelek között), – Holt-Tisza–Tisza (XIX.96–Tisza hármashatárjel között). III. A határmunkák végrehajtása A 8. határfelmérési és megjelölési munkák során elvégzett határmunkákról készített jegyzõkönyvek szerint a 2006–2009. években az alábbi fontosabb terepmunkák valósultak meg: – 298 enyhén sérült határjel kijavítása, – 39 erõsen sérült határjel újjal történõ pótlása, – 6 hiányzó határjel pótlása, – 3988 kidõlt, ferde, kiálló vagy megsüllyedt határjel megfelelõ helyzetbe állítása, – 34 határjel pontos helyre történõ visszaállítása, – 10 veszélyeztetett határjel biztonságos helyre történõ áthelyezése, – 84 határjel helyzetének geodéziai felülvizsgálata vagy újbóli meghatározása, – 2 közbeiktatott határjel elhelyezése, – 1 határjel áthelyezése az államhatár megjelölésének közvetettrõl közvetlenre történõ változása miatt, – 38 hiányzó, vagy sérült földalatti jel újjal történõ pótlása, – 6785 határjel fehér és piros festékkel történõ lefestése, valamint a feliratok fekete színnel történõ felfestése, – 79 geodéziai pont ellenõrzése, – 887 jelzõ-védõ rúd karbantartása. IV. A határokmányok és a koordinátajegyzék aktualizálása A 8. határfelmérési és megjelölési munkák során elvégzett munkákról a közös mérõcsoportok határszakaszonként elkészítették a határmunkák jegyzõkönyvét, valamint az államhatár megjelölésében bekövetkezett változásokról a kitûzési vázlatokat. A határmunkák jegyzõkönyvei a Közös Határbizottság ülésszakairól készült jegyzõkönyvek mellékleteit képezik. A kitûzési és mérési vázlatok a Közös Határbizottság jóváhagyását követõen – a határmunkák jegyzõkönyveitõl elválasztva – külön kerültek archiválásra Budapesten a Földmérési és Távérzékelési Intézetben, illetve Pozsonyban a Szlovák Köztársaság Belügyminisztériumában. A közös mérõcsoportok a határmunkákról összesen 27 jegyzõkönyvet, az államhatár megjelölésében bekövetkezett változásokról 14 kitûzési vázlatot készítettek. A végrehajtott munkákról készített összesítõ kimutatás jelen Zárójelentés 2. számú mellékletét képezi. A Közös Határbizottság a határvonal részletes leírását a Kiegészítõ határleírás 2009 határokmánnyal aktualizálta, a változásokat a határtérképeken bordó színnel jelölte meg. A 8. határfelmérési és megjelölési munkák során az államhatár megjelölésében bekövetkezett változások miatt a III., V., VI., VIII., IX., XIII., XVII., XIX. és a XX. határszakasz koordinátajegyzékének aktualizálására is sor került. A digitális koordinátajegyzék aktualizálása után összeállították az államhatárra vonatkozó, jelen Zárójelentés 3. számú mellékletét képezõ „Az államhatár statisztikai adatai – 2009” címû táblázatot. V. A Közös Határbizottság megállapításai A Közös Határbizottság megállapította, hogy a 8. határfelmérési és megjelölési munkákat a Szerzõdés és a „Mûszaki utasítás a határmunkák elvégzésére a magyar–szlovák államhatáron” címû okmány (a továbbiakban: Mûszaki utasítás 2001.) rendelkezéseinek, valamint a Közös Határbizottság döntéseinek megfelelõen végezték el az alábbiak rögzítése mellett:

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes